Skole is weer Cravenweek-fabrieke | Maroela Media
Die Cravenweek skop eersdaags in die Vrystaat af, met Grey Kollege wat vanjaar gasheer vir dié gewilde provinsiale skooltoernooi speel.
Hoewel daar nie amptelik 'n Cravenweek‑wenner aangekondig word nie, is daar baie op die spel met die Westelike Provinsie wat die afgelope paar jaar die sterkste skoolunie in die land is.
Dit is interessant om te sien watter skole vanjaar vir die meeste Cravenweekspelers verantwoordelik is. En snaaks genoeg tel hulle nie almal onder die voorste rugbyskole in die land nie.
Hier is die top‑20‑rugbyskole in die land, soos deur die gesaghebbende School of Rugby aangedui:
Die Groot Vyf Unies (Blou Bulle, Goue Leeus, Cheetahs, Westelike Provinsie en Haaie) se Cravenweekspanne (voorlopig of te nie) spog almal met sterk voedingskole. Hier is van die voorbeelde:
Westelike Provinsie: Sewe Streeptrui-spelers kom uit Paarl Boys' High se geledere, vier vanaf Paarl Gimnasium en drie sal matriek by Paul Roos skryf.
Blou Bulle: Hoërskool Garsfontein sorg vir die meeste Jakarandastad-spelers met nege leerlinge wat uit dié skool se vyftiental gekies is. Menlopark spog met vier Cravenweekspelers en Affies met drie.
Goue Leeus: Mens sou dink dat 'n Monument of 'n Helpmekaar die meederheid Leeuspelers sou oplewer, maar tog is dit Jeppe Boys' High wat met die louere wegstap. Nege spelers is van dié skool, met Monument en Helpmekaar wat elk drie spelers in die Rooibontes se span het.
Vrystaat: Blikslater! Grey Kollege is weliswaar tans die beste rugbyskool in Suid-Afrika én hulle is die gasheerskool, maar om 17 Cravenweekspelers op te lewer, sit nie in elke skool se toksak nie.
Haaie: Vir die KwaZulu-Natallers kom ses spelers uit Westville en Northwood, terwyl Martizburg College vir vier spelers sorg.
Die jaarlikse Noordvaal Bondedag word op 15 Junie by Hoërskool Bekker aangebied. In van die groot o.18-wedstryde pak die Blou Bulle die Vrystaters, die Valke die Pumas, terwyl die Leeus en die Haaie mekaar ook die stryd sal aansê.
Die Cravenweek is 1-6 Julie by Grey Kollege.
My Pa het altyd skertsend verwys na "Grey en die paar Vrystatertjies". Lyk my hierdie jaar is dit net "Grey".????
Dis al jare se storie dat Grey College eintlik maar die Vrystaat Craven-Week span is. Nogals 'n voordeel want die spelers speel die hele seisoen saam. Dis eintlik vreemd dat daar nie eers een ander sterk rugbyskool in die Vrystaat is nie.
Ai, niks teen rugby nie
Wel teen verafgoding van die "Rugby-manne" in die skool.
Ek dink talle van Grey se skoliere bly nie in Bloemfontein nie. Gaan koshuis toe om daar te kan rugby speel. Daarom dat geen ander skool eintlik baie rugby spelers het nie.